- 4.6 Die Kerkraad
- 4.6.1 Hou toesig oor, en gee rigting aan die aansoeker se uitvoering van die Klassis goedgekeurde plan om sy teologiese kennis aan te vul soos nodig, en in sy program van preekproewe in die Kerk en moontlik naburige kerke soos van toepassing.
- 4.6.2 Gee gereelde vorderingsverslae aan die Klassis soos ooreengekom in die Klassis besluit (sien 4.5.1 hierbo). Die vorderingsverslae moet aanbevelings insluit vir die Klassis se oorweging.
- 4.7 Op ŉ tydstip wat die Kerkraad aanbeveel dat die Klassis voortgaan om die aansoeker te eksamineer, sal die Klassis
- 4.7.1 B C D E 4.7.1 B C D E Die aansoeker eksamineer met advies van die Deputate vanweë die D Streeksinode ,

Hierdie eksaminering is soortgelyk aan die eksaminering deur die Klassis, of Streeksinode van 'n kandidaat wat sy teologiese studie suksesvol voltooi het en aansoek doen tot toelating tot die diens van die Woord onder KO, art 4. Dit moet die B volle veld insluit van die voorbereidende (praeparatoir) eksamen. As riglyne vir die eenvormige afneem van hierdie eksamen stel die Nasionale Sinode van 1970 (Acta 1970:128) die besluit geneem deur die Nasionale Sinode 1967 (Acta 1967:49-51).

##### Sonder om deel te vorm van hierdie besluit is hierdie eksamineringriglyne kortliks die volgende:

- 4.7.1.1 Die aansoeker moet drie preke verskaf vir evaluering (OT, NT en Kategismus).
- 4.7.1.2 Die aansoeker moet 'n preek voor die vergadering lewer sodat geoordeel kan word oor sy geskiktheid in die beoefening van die preekgawes en oor sy bekwaamheid in die uitlegging van die Heilige Skrif. Die vergadering moet betyds vooraf 'n keuse van Skriftekste aan die aansoeker stel waarvandaan hy 'n keuse kan maak.
- 4.7.1.3 Die vergadering moet hom vergewis of die aansoeker bekwaam is om as herder en leraar die hoofsake van die geloofsleer te kan verduidelik, as kategeet kan optree en as kerkregeerder kan dien.
- 4.7.1.4 Die vergadering het die reg om enige punt, wat verband hou met sy beroepbaarstelling en proponering, baie deeglik te ondersoek ten einde seker te maak dat hy wel bekwaam is om met stigting voor die gemeente op te tree.
- 4.7.1.5 Vanuit die voorgelegde dokumentasie tesame met die eksaminering moet die vergadering oordeel of die aansoeker toegerus is om met die nodige gawes met vrug te kan dien as herder en leraar in die gemeente. (Die volle spektrum van die ampswerk van ŉ bedienaar van die Woord word gedek tesame met teologiese velde van Kerkregering, Dogma, Homeletiek, Hermeneutiek, Liturgie, Pastorale sorg en Kategese.) Dit sluit in die bevestiging van studiegawe en preekgawe; lewenswysheid en waardigheid in sy persoonlike en openbare lewe; om 'n waardige leier te wees met 'n temperament in ooreenstemming met die gawes van die Heilige Gees.
- 4.7.1.6 Die vergadering moet oortuig wees dat die aansoeker voldoen aan die spesifieke vereistes wat gestel word vir bedienaars in die kerk - beide sy gedrag (verwys 1 Tim 3; Tit 1) en sy karakter (verwys teksgedeeltes soos Matt 11:29; Gal 5:22; Fil 2:1-8).
- 4.7.1.7 Die vergadering moet die redes vir die aansoek tot toelating tot die diens van die Woord bevestig, in die besonder die persoonlike roeping van die Here en die geskiedenis van die aansoeker se oortuiging van hierdie roeping.
- 4.7.2 Indien die Klassis, met advies van die Deputate vanweë die Streeksinode, oortuig is dat die aansoeker nie geskik is vir die diens van die Woord nie, dan neem die Klassis 'n toepaslike besluit gebaseer op die meriete van die spesifieke aansoek.
- 4.7.3 Indien die Klassis, met advies van die Deputate vanweë die Streeksinode, oortuig is dat die aansoeker wel geskik is vir die diens van die Woord, keur hulle die aansoeker goed as proponent. Die aansoeker teken die verklaring om die ware leer te handhaaf en sy naam word ingeskryf in die register van proponente; hy word beskikbaar gestel vir beroeping deur Kerke as bedienaar van die Woord.

299